hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu hu hu hu en pt de hu fr es hu hu hu hu hu hu sk hu hu hu hu hu hu en hu hu en hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu es hu hu hu hu pl de en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Egy szoknya, egy nadrág (film, 2005) – Wikipédia
Ez a szócikk a 2005-ös filmről szól. Hasonló címmel lásd még: Egy szoknya, egy nadrág (film, 1943).
Az Egy szoknya, egy nadrág 2005-ben bemutatott magyar filmvígjáték, melyet Gyöngyössy Bence rendezett, Kabay Barna produceri közreműködésével. A film az 1943-as azonos című komédia modernkori feldolgozása. A főbb szerepekben Rudolf Péter, Bajor Imre, Oroszlán Szonja, Kern András és Kéri Kitty látható.
2005. október 20-án került mozikba a Best Hollywood forgalmazásában. Bár nagyrészt negatív kritikákat kapott, anyagilag sikeresnek bizonyult és a 2005-ös év második legnézettebb magyar filmje lett.
Egy önérzetében megsértett színész önmagát mexikói producernőnek kiadva próbálja meg móresre tanítani vetélytársát.
Sóvári Péter sikeres színész és hírhedt nőcsábász, míg Borsai Lajos rendező hozzá hasonlóan szintén a női nem nagy kedvelője, de anyagi problémákkal küszködik. Egy adóssága miatt folyamatosan terrorizálja két botcsinálta pénzbehajtó verőember, Kapa és Pepe. Sóvári legújabb filmjének premierjén Sóvári kiszemeltje, a kezdő színésznő, Pintér Ibolya kikosarazza a sztárt Borsai kedvéért. Ráadásul Borsai többek füle hallatára ripacsnak is nevezi vetélytársát, ezért Sóvári bosszút fogad. Megtudja, hogy Borsai meghívta Magyarországra a magyar származású mexikói szappanopera-producert, a világhírű és gazdag Dulcinea de la Rosát. Célja a nő kezének megkérése, ezzel hozzájutva a nő vagyonához, melyből rendezheti adósságát. A színészként hiúságában megsértett Sóvári merész tervet eszel ki: nőnek öltözve, önmagát Dulcineának kiadva férkőzik Borsai bizalmába és sikerül mindenkit megtévesztenie, még saját menedzserét és a sajtót is.
Az igazi Dulcinea Magyarországra érkezik és találkozik Sóvárival. Dulcineát – Sóvárit is beleértve – senki nem ismeri fel és a nő nem is fedi fel valódi személyazonosságát, a producernő közeli ismerőseként mutatkozva be. Ugyanakkor érdeklődve hallgatja a színész állításait, miszerint Dulcinea már az országban tartózkodik, majd hamarosan egymásba is szeretnek Sóvárival. A beöltözött Sóvári Dulcineaként házasságot ajánl fel Borsainak és ezt a hírt egy talkshowban jelentik be a nézők előtt. Dulcinea (aki időközben döbbenten felfedezte, miben mesterkedett Sóvári) a közönség előtt lebuktatja a színészt. A nő azonban végül megbocsát Sóvárinak és a történet végén egymásra találnak. Borsai (akinek Dulcinea rendezte adósságát) és Ibolya összejönnek és a producernő meghívására Mexikóba repülnek – nyomukban Kapával és Pepével, akik ellopták főnökük elől Borsai pénzét.
Rudolf Péter – Sóvári Péter
Bajor Imre – Borsai Lajos
Oroszlán Szonja – Pintér Ibolya
Kern András – Kálmán, Sóvári menedzsere
Kéri Kitty – Dulcinea de la Rosa
Szerednyey Béla – Zsiga
Pogány Judit – Kamilla
Scherer Péter – Pepe
Mucsi Zoltán – Kapa
Csuja Imre – sofőr
Árpa Attila – újságíró
Weil Róbert – transzvesztita
A film a hazai mozikban 226 millió Ft-os bevételt termelt, így a Sorstalanság után a 2005-ös év második legnézettebb magyar filmje lett.[1][2]
Ez a szakasz egyelőre üres vagy erősen hiányos. Segíts te is a kibővítésében!
Gőzsy Kati, az Index.hu kritikusa szerint az Egy szoknya, egy nadrág a Kabay-Gyöngyössy páros korábbi filmfeldolgozásaihoz (Hippolyt, Meseautó) hasonlóan „öregesen modern remake” és semmiféle fejlődést nem tud felmutatni az alapművekhez képest.[3]
↑ a b A Sorstalanság lett a toplistavezető (magyar nyelven). Index.hu, 2006. február 2. (Hozzáférés: 2021. február 3.)
↑ a b A Sorstalanság a legnézettebb magyar film (magyar nyelven). Kultura.hu, 2006. február 5. (Hozzáférés: 2021. február 3.)
↑ Gőzsy, Kati: Nemcserés támadás (magyar nyelven). Index.hu, 2005. október 21. (Hozzáférés: 2021. június 15.)
Egy szoknya, egy nadrág a PORT.hu-n (magyarul)
Egy szoknya, egy nadrág az Internet Movie Database oldalon (angolul)
Egy szoknya, egy nadrág (1943)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Egy_szoknya,_egy_nadrág_(film,_2005)&oldid=24745393”
Utoljára szerkesztve 2022. március 7., 17:33-kor
A lap utolsó módosítása: 2022. március 7., 17:33
A lap szövege CC BY-SA 3.0 alatt érhető el, ha nincs külön jelölve.